Mike Hodges

Mike Hodges (* 23. Juli 1932 in Bristol, England; † 17. Dezember 2022 in Dorset) weer en britsch Speelbaas un Dreihbookschriever.

 Leven 
Sien Loopbahn in’t Filmgewarf füng Hodges an mit de Inszeneeren vun en poor Folgen vun britsche Feernsehregen as Tempo un World in Action. 1971 harr he mit Get Carter sien Dörbrook as Filmspeelbaas, wo Michael Caine de Hööftrull in speelt hett. Mit em hett he 1972 Pulp dreiht. 1978 övernehm he anfangs de Regie för Damien: Omen II, de tweete Deel to The Omen, man nadem dat vun wegen kreative Ünnerscheeden Arger geven harr, hett Don Taylor övernahmen.

To sien bekanntesten Filmen tellt Flash Gordon ut dat Johr 1980. 1994 schreev he dat Dreihbook för den Film The Lifeforce Experiment ü.a. mit Donald Sutherland in de Hööftrull. He hett aver ok vörher al Dreihböker schreven.

Mike Hodges weer tweemol verheiraadt un hett twee Kinner.

 Filmografie 
 Johr Titel Funkschoon 1963-64 World in Action, Feernsehreeg SpeelbaasProduzent 1965-66 Tempo, Feernsehreeg Speelbaas 1971 Get Carterdt.: Jack rechnet ab SpeelbaasDreihbook 1972 Pulpdt.: Malta sehen und sterben SpeelbaasDreihbook 1974 The Terminal Mandt.: Der Killer im Kopf SpeelbaasDreihbook 1978 Damien: Omen IIdt.: Damien – Omen II SpeelbaasDreihbook 1980 Flash Gordon Speelbaas 1983 Missing Pieces, Feernsehfilmdt.: Scherben eines Mordes SpeelbaasDreihbook 1983 The Hitchhiker, Feernsehreeg Speelbaas 1984 Squaring the Circle, Feernsehfilm Speelbaas 1987 A Prayer for the Dyingdt.: Auf den Schwingen des Todes Speelbaas 1989 Black Rainbowdt.: Black Rainbow - Schwarzer Regenbogen SpeelbaasDreihbook 1992 The Healer, Feernsehfilmdt.: Der Wunderheiler Speelbaas 1994 The Lifeforce Experimentdt.: Experiment des Grauens Dreihboock 1998 Croupierdt.: Der Croupier Speelbaas 2003 I’ll Sleep When I’m Deaddt.: Dead Simple Speelbaas 2004 Murder by Numbers, Dokumentarfilm Speelbaas

 Utteken 
Hodges weer fief mol för Filmpriesen nomineert, twee dorvun hett he wunnen:
 1989: den Sitges-Award vun dat Katalaansch Internatschonal Filmfestival för dat Best Dreihbook.
 1990: den International Fantasy Film Award vun’t Fantasporto för den Besten Film.

 Weblenken 

 Enkeld Nahwiesen 

Kategorie:Mann
Kategorie:Börger von Grootbritannien
Kategorie:Speelbaas
Kategorie:Dreihbookschriever
Kategorie:Engelsch
Kategorie:Boren 1932
Kategorie:Storven 2022